Diari Oficial de la Generalitat Valenciana


Sumari del DOGV 8938, del 28-10-2020 (2020/8313)

RESOLUCIÓ de 7 d'octubre de 2020, de la Conselleria d'Hisenda i Model Econòmic per la qual s'autoritzen transferències de crèdits en el pressupost de la Vicepresidència i Conselleria d'Igualtat i Polítiques Inclusives, del capítol 2 al 4 del programa 313.40, Diversitat funcional o discapacitat, per import de 2.175,30 euros, així com ajustos en línies d'aquest últim capítol, per a la inclusió d'una línia de subvenció que done cobertura a les ajudes regulades pel Decret 77/2020, de 17 de juliol, del Consell (exp.16.016/20-116).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8938

Data del DOGV
:   28-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8313


Data del document
:   07-10-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 d'octubre de 2020, de la Conselleria d'Hisenda i Model Econòmic per la qual s'autoritzen transferències de crèdits en el pressupost de la Vicepresidència i Conselleria d'Igualtat i Polítiques Inclusives, del capítol 2 al 4 del programa 313.40, Diversitat funcional o discapacitat, per import de 2.175,30 euros, així com ajustos en línies d'aquest últim capítol, per a la inclusió d'una línia de subvenció que done cobertura a les ajudes regulades pel Decret 77/2020, de 17 de juliol, del Consell (exp.16.016/20-116). [2020/8313]  
  
Les mesures de contenció i les limitacions a la mobilitat com a conseqüència de la situació d'emergència de salut pública provocada per la Covid-19 han provocat alteracions importants en la normalitat de la prestació dels serveis públics, la qual cosa ha significat la readaptació dels programes que desenvolupa el tercer sector per donar resposta a les necessitats d'un col·lectiu tan vulnerable com és el de les persones amb diversitat funcional.  
En aquest sentit, una vegada manifestada la urgència a atendre aquestes necessitats i combatre els efectes socials i sanitaris de la pandèmia, sobre la base de raons d'interés públic i social i acollint-se al caràcter excepcional de l'article 168.1.c de la Llei 172015, el Decret 77/2020, de 17 de juliol, del Consell, aprova les bases reguladores i de la concessió directa de subvencions a entitats del tercer sector d'acció social, i per al desenvolupament de programes de persones amb diversitat funcional i problemes de salut mental.  
L'article 4 d'aquest decret estableix que aquestes activitats es finançaran a càrrec del programa pressupostari 313.40, Diversitat funcional o discapacitat, amb un crèdit de 5.467.390 euros, que s'habilitarà mitjançant la modificació pressupostària conseqüent.  
En conseqüència, la Vicepresidència i Conselleria d'Igualtat i Polítiques Inclusives ha proposat l'habilitació d'una línia de subvenció de concessió directa en l'annex de transferències i subvencions corrents del programa, que done cobertura a les obligacions econòmiques que es deriven de l'aprovació del decret esmentat, mitjançant l'ajust en la dotació de diferents línies del mateix programa i capítol, i la transferència de disponibilitats de capítol 2.  
A aquest efecte, i en virtut del que es disposa en l'article 1 apartat 4 del Decret llei 4/2020 del Consell, en l'article 168.1.c de la Llei 1/2015, d'hisenda pública, del sector públic instrumental i subvencions, i en els articles 21 i 24 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació 81.37.42.293.80.1 per import de 2.175,30 euros.  
  
Segon  
Autoritzar un augment de crèdit en l'aplicació 13.91.91.567.32.0 per import de 2.175,30 euros.  
  
Tercer  
Autoritzar les següents modificacions en l'annex de transferències i subvencions corrents del programa 313.40, Diversitat funcional o discapacitat, que suposen:  
a) Minorar la dotació de les línies pels imports que es detallen a continuació i que implica la supressió de la línia S1111:  
  
Codi Denominació Dotació  
 inicial Modificació Dotació  
actual  
S1111 Projectes de vida independent a través d'itineraris individualitzats. 207.730,00 -207.730,00 0  
S5161 Estades vacacionals. 1.020.000,00 -956.240,00 63.760,00  
S7145 Programes per a la promoció de l'autonomia personal. 4.500.000,00 -4.301.244,34 141.556,30  
  
  
b) La inclusió d'una nova línia de subvenció de concessió directa amb les dades descriptives i per l'import que es detalla a continuació:  
  
  
Codi: S1139 Denominació: Suport a accions dirigides al suport i seguiment de les persones amb diversitat funcional i salut mental.  
Import: 5.467.390 Beneficiaris previstos: entitats d'iniciativa social que figuren en l'annex del Decret 77/2020, de 17 de juliol, del Consell.  
Mode de concessió:  
concessió directa art.168.1.c Llei 1/2015 Descripció i finalitat: finançar, amb caràcter excepcional i singularitzat el desenvolupament de programes per a les persones amb diversitat funcional i problemes de salut mental, en el marc de la resposta institucional davant la pandèmia Covid-19.  
Decret 77/2020, del Consell   
Publicar dades: sí APORTACIÓ GV 5.467.390  
 APORTACIÓ EXTERNA 0,00  
  
  
València, 7 d'octubre de 2020.- El conseller d'Hisenda i Model Econòmic: Vicent Soler i Marco.